**Orientering vedrørende varetagelse af datasikkerhed i ”Børnepsykologisk Klinik” Søndergade 46, Horsens**

Psykologer har ifølge lov pligt til at føre journal i deres praksis med klienter. Journalen opbevares sikkert – såvel digitalt som evt papirer i journalen. Journalmatieriale skal hos autoriserede psykologer gemmes i 5 år efter endt behandling.

Psykologer har tavshedspligt og videregiver ikke oplysninger om klienter, med mindre der foreligger samtykke hertil.

Undtagelsesvist kan psykologen i børnesager være forpligtet til at underrette rette myndigheder for yderligere hjælp, hvis psykologen vurderer, at der er alvorlig mistanke om, at et barns udviklingsbetingelser er i fare.

Jævnfør ny dataforordning skal psykologen nu også oplyse dig om, hvordan dine data bliver opbevaret og digitalt transporteres.

I ”Børnepsykologisk Klinik” føres journalen i et digitalt journalsystem, som er sikkert og krypteret. Der anvendes følgende digitale korrespondance imellem psykologen og klienter eller samarbejdspartnere. Der anvendes mailadressen: kontakt@birgitteornstrup.dk til korrepsondancer, som er ikke-personfølsomme. Da selve den oplysning, at man går til psykolog anses som personfølsom, føres anden skriftlig korrespondance imellem psykologen og klienten igennem et sikkert e-konsultations system, hvor klienten via SMS opnår en sikker korrespondance igennem klinikkens sikre journalsystem.

Fakturering foregår ikke med navn eller cpr.nummer men istedet med et id-nummer, som er ikke identificerbart for andre. Ved private henvendelser kan faktura udskrives på papir. Ønskes den tilsendt elektronisk bliver dette ligeledes uden navn eller CPR nummer. Kontakt via alm. SMS bedes kun foregå uden personfølsomme oplysninger og omhandle eksempelvis afbud eller bekræftelse af møder og lign..

Telefonisk kontakt med klinikken foregår stadig på telefon: 30 82 46 35

Ved visse behandlingsmetoder anvendes video med det formål at tilpasse behandlingen bedst muligt til klienten, eller at psykologen kan modtage supervision på sit arbejde. Videooptagelser foretages kun med samtykke hertil. Videooptagelser opbevares særskilt og sikkert og slettes ligeledes efter 5 år, med mindre klienten har givet tilladelse til, at disse kan anvendes i undervisningsmæssig sammenhæng.

Birgitte Ørnstrup/Indehaver af Børnepsykologisk Klinik

Aut.cand.psych & specialist i børnepsykologi